b'\n_START_ARTICLE_\nKor\xc4\x97jos istorija\n_START_SECTION_\nPrie\xc5\xa1istor\xc4\x97 (30 000-2333 m. pr. m. e.)\n_START_PARAGRAPH_\nArcheologiniais duomenimis hominidai Kor\xc4\x97jos pusiasalyje apsigyveno prie\xc5\xa1 700 000 m. Kai kurie \xc5\xa0iau\xc4\x97s Kor\xc4\x97jos atstovai tvirtina, kad \xc5\xa1alis gal\xc4\x97jo b\xc5\xabti apgyvendinta jau prie\xc5\xa1 1 mln. met\xc5\xb3.  Paleolito kult\xc5\xabros u\xc5\xbeuomazgos pusiasalyje aptinkamos nuo 30 000 m. pr. m. e., o Neolito laik\xc5\xb3 keramikos dirbiniai - pradedant 6000 m. pr. m. e.  Manoma, kad dabartiniai kor\xc4\x97jie\xc4\x8diai kilo i\xc5\xa1 Altajaus ar proaltajaus kalbas vartojan\xc4\x8di\xc5\xb3 gen\xc4\x8di\xc5\xb3, kurios \xc4\xaf Kor\xc4\x97j\xc4\x85 atsik\xc4\x97l\xc4\x97 i\xc5\xa1 Centrinio Sibiro pietin\xc4\x97s dalies ir su savimi atsine\xc5\xa1\xc4\x97 \xc5\xa1amanistin\xc4\x99 religij\xc4\x85 bei kult\xc5\xabr\xc4\x85 (dolmen\xc5\xb3 statyb\xc4\x85, \xc4\xafvairi\xc5\xb3 r\xc5\xab\xc5\xa1i\xc5\xb3 keramik\xc4\x85 bei kita). \xc5\xa0ie duomenys sutampa ir su palyginamaisiais genetiniais tyrimais, kurie teigia, jog kor\xc4\x97jie\xc4\x8diai yra itin artimi Centrin\xc4\x97s Azijos mongolams'